**О Т Ч Е Т**

**за дейността през 2019г. на**

**Н.Ч. „РОДОПСКИ НАПРЕДЪК-2019г.“ с. СИТОВО**

**ЕИК 205728520, рег. № 3683 на МК**

Уважаеми дами и годпода,

През изминалата 2019г., след учредяването на Н.Ч. „РОДОПСКИ НАПРЕДЪК-2019г.“ с. СИТОВО на 08.06.2019г.беше развита многостранна и обширна дейност.

За шестте месеца на съществуването си, успяхме да проведем няколко знакови мероприятия, които през настоящата 2020г. вече имат характер на ежегодни.

Още на 24.06.2019г. стартирахме с възстановка на ритуал „Еньова буля“, който предизвика широк интерес сред деца и възрастни и даде начало в изпълнението на основната ни водеща идея – издирване, съхраняване и популяризиране на самобитни местни фолклорни традиции. В празника взеха участие 11 члена на Читалището, както и пет деца. Сформираната, неформална самодейна група успя да обедини около себе си ситовци и гости, които не само присъстваха на празника, а и впоследствие се включиха в дейността на Читалището.

На 15.08.2019г. се проведе първото издание на „Улица на занаятите“, в която взеха участие 8 местни и гостуващи майстори. Благодарение на това сътрудничество се създаде добрата връзка с Регионалната занаятчийска камара-Пловдив. За първи път в този формат се проведе и благотворителен базар на родопски специалитети, приготвени от членове на Читалището и разпродажбата им, осигури финансови средства, извън членския внос.

На тази дата се проведоха конкурси за най-добре запазена автентична носия и най-добро изпълнение на народна песен, в които взеха участие деца и възрастни.

На 14.09.2019г. по покана на тамошното читалище, посетихме село Милево за откриване на паметна плоча в чест на Поп Никола Белчов – първия учител в килийното училище в с. Ситово.

През месец октомври участвахме в представянето на поредната трета част от поредицата, посветена на скалните светилища на България, в която авторът Николай Нинов описва ситовски забележителности.

На 01.11.2019г. по случай празника на Народните будители се разгласи и програмата за 2020г., която, въпреки обективните трудности, създадени от, разразилата се пандемия, към момента се стараем да изпълним.

Културно-масовата дейност, макар и в ограничен времеви период, е изцяло насочена към издигане на ролята на Читалището в живота на ситовци и гостите им. Съобразяваме се с възможностите на населеното място и неговия предимно ваканционен характер, като ситуираме проявите в летните месеци.

В дейността си прилагахме екипния принцип, като се стараехме да създадем максимално добра атмосфера без администриране. Старанието ни е насочено изцяло към доброволния принцип на участие, стимулирано от личното желание и интерес към целите на Читалището.

Независимо, че все още не сме достигнали минимално изискуемият брой томове, за да бъдем вписани в регистъра на библиотеките в страната, разполагаме с 1264 бр. прочетни книги за деца и възрастни. Те са дарени от библиотеки и физически лица. Изключително радостно е, че много ситовци дариха книги и с това подпомогнаха реализацията на една от основните дейности, а именно организиране на читалня.

Радостно е, че привлякохме интереса на деца между 13-17 години, които създадоха ядрото на асоциираните ни членове. Помощтта им в подредба и описване на книги, базари и други дейности е осезаема.

През 2019г. не успяхме да направим ремонт на помещения, находящи се в приземния етаж на Кметство - Ситово. Благодарение на тогавашния и настоящия кметски наместници, имуществото на Читалището е съхранено и е на разположение на ситовци и гости. Помещението, в което се помещава Читалището е почистено и оборудвано с труд на доброволци и от дарители.

С помощ на дарител е изработен и базиран уебсайт на читалището – https://rodopski-napredak.com

Очакваме произнасяне по искането ни за предоставяне за безвъзмездно ползване на общинска сграда, етаж от сградата на Кметство-Ситово, което да реши битовите нужди на читалището и да гарантира провеждане на дейности, извън тези на открито.

За момента срещаме трудности със своевременно събиране на членския внос, което затруднява в известна степен дейността ни, но благодарение на отделни членове и дарители, успяваме на посрещнем нуждите си.

За шестте месеца на съществуване през 2019г., на Н.Ч. „РОДОПСКИ НАПРЕДЪК-2019г.“ с. СИТОВО, даде заявка за широко участие в културния и просветен живот на община „Родопи“. Макар новосъздадено, то по никакъв начин не отстъпва в дейността си на читалища с традиции. Затова имат роля отдадените и сърцати членове и спомоществуватели, както и всички, които се ползват от дейността му и спомагат развитието му.

Приходи от членски внос за шестте месеца на 2019г. – 624 лв.

Приходи от благотворителна продажба на местни специалитети – 175 лв.

 Председател на настоятелството:

 Адв. Нели Черкезов

**О Т Ч Е Т**

**за дейността през 2020г. на**

**Н.Ч. „РОДОПСКИ НАПРЕДЪК-2019г.“ с. СИТОВО**

**ЕИК 205728520, рег. № 3683 на МК**

Уважаеми дами и годпода,

През изминалата 2020г., в Н.Ч. „РОДОПСКИ НАПРЕДЪК-2019г.“ с. СИТОВО беше развита многостранна и обширна дейност.

Успяхме да проведем второто издание на няколко знакови мероприятия, които са с характер на ежегодни.

Условията на извънредно положение в страната и последвалите специфични противоепидемични мерки в голяма степен затрудниха работата на читалището, но успяхме да внесем промени и дори нови дейности.

Успяхме да изпълними много голяма част от мероприятията от програмата за годината, при спазване на противоепидемиологичните мерки.

Самодейната програма стартира с провеждане на кукерски игри – ритуал „Старци“ на 01.03.2020г. В него взе участие самодеен състав от 7 души, които изпълниха самобитен обичай за с. Ситово. Празникът се радваше на посещение както местни, така и от гости от други населени места, които са се информирали за него от официалната страница на читалището.

През месец април, поради независещи от нас причини не се проведоха ежегодните „пролетни фотографски срещи“.

Деца и членове на читалището взеха участие в on-line „Национален маратон на четенето 2020г.“ организиран от Българската библиотечно-информационна асоциация в периода 2-23 април. Изключително сме радостни, че участие взеха, не само наши членове, а и съмишленици на читалищната идея от други населени места, както и деца, към които програмата и дейността ни е изключително насочена.

В същия on-line формат се проведе и обявената „Работилница за писани яйца“, където бяха представени различни техники за обагряне и, обичаите, свързани с Лазаруване и Великден, както и различни традиционни ястия за региона. В нея взеха участие както членове, така и деца.

Обстановката през месец май не позволи откриването на заявените изложби и други събития на закрито. Изготвените родословни дървета и направени проучвания за историята и бита на селото и жителите му, бяха представени on-line и през 2021г. предстои оформянето им в том. Радост буди интереса към тези занимания, защото не само възрастни жители на селото, съвременници на описваните от тях събития, а и редици млади хора се включиха в издирванията и предоставиха материали.

На 31.05.2020г. с помощта на дарител се организира детски празник. Метеорологичните условия позволиха той да се проведе на открито и в него взеха участие повече от 70 деца от различни възрасти. Провеждаха се състезания, викторини и др. Отново от дарения, читалището беше снабдено с различни игри, коструктори, спортни пособия и материали за провеждане на занимания с деца. На обявата за празника се отзоваха не само местни жители с децата си, а и гости. Обяви се лятната програма за читалищните дейности, която предизвика голям интерес у децата и родителите им. Почти същия ден се запълниха местата за първоначално обявените дати и занимания. Благодарение на големия интерес се разкриха и допълнителни дати и дейности, които позволиха пълноценно функциониране през летните месеци. Липсата на годна сграда за провеждане на занимания на закрито препятства организирането на кръжоци и други форми на работа с деца и възрастни на закрито, въпреки заявения интерес за това.

Читалище „Родопски напредък-2019г.“ с. Ситово и Регионалната занаятчийска камара Пловдив обединиха усилията си за предоставяне на разнообразни и интересни занимания, провеждани от майстори на народните художествени занаяти. През месеците юни, юли и август всеки уикенд – по два последователни дни имаше курсове по грънчарство, плъстене, плетене, декупаж, запознаване с изработката на народни музикални инструменти и др. Заниманията бяха посетени и от възрастни, за които се създадоха специални групи. Повишеният интерес се дължи и на факта, че през изминалата година населението, целогодишно обитаващо имотите си в с. Ситово се увеличи в пъти.

Освен, с народни занаяти, регулярно се провеждаха и срещи на клуба по рисуване, ръководен от член на съюза на пловдивските художници – Антония Христозова. Заниманията бяха пленерни и в края на сезона се организира изложба.

Неочакван интерес предизвикаха заниманията, свързани с различни начини за приготовление на хляб – месене, точене, дърпане на кори и др. Там се сформираха и две групи за възрастни и деца.

Много жители и гости взеха участие в походите до интересни археологически и природни обекти в околността.

Член на читалището – орнитолог, проведе две занимания с деца за наблюдение и разпознаване на птици в района.

Друг доброволец – планински водач, проведе еднодневен преход със занимания по безопастност, оцеляване в гората и първа помощ при нараняване за по-големите деца.

Проведоха се и наблюдения на нощното небе и работа със звездна карта за желаещите да се включат в клуба по астрономия.

Изброените дейности се провеждаха в периода на трите летни месеца и следваха както, обявения календар за събития, така и нововъзникналите нужди и интереси на участниците.

С особено задоволство следва да се отбележи, че благодарение на доброволния труд на двама от членовете на читалището Димитрия Янкова и Мария Джинева през целия период работеше и читалнята. Предоставяха се прочетни книги, като за сега интересът е предимно от страна на по-големи деца, но се надяваме и възрастните да се включат. Радостно е, че младежите проявяват инициатива в помощни дейности, както при организация на събитията и заниманията, така и в описване и сортиране на книги, почистване и поддръжка. Имат активна роля и в популяризирането на дейността ни.

В седмицата между 20-24 юни се проведе и ежегодният фестивал „Пътят на билките“, който завърши на 24.06.2020г. с възстановка на ритуал „Еньова буля“. Тази година в събитието взеха участие както местната самодейна група, така и гости от страната, научили през изминалата година за инициативата. Участие взе и Фондация „Възраждане на българските села“. В дните на фестивала се проведоха лекции от магистър фармацевт за използването и въздействието на билколечението, лекция за народните астрономически наблюдения и ролята им в живота на българина, практически занимания.

Това събитие е едно от основните в календара ни и със задоволство можем да оценим, че интересът към него се повишава с всяка година. Широкият отзвук сред деца и възрастни изисква в следващите издания да се помисли и за разгласа в централния печат. Благодарение на това събитие в календара на дейностите се включиха и почти ежеседмични практически занимания през месец юли за множеството желаещи да се запознаят с практическата страна при разпознаване, събиране и изсушаване на лековити растения.

На 15.08.2020г. в деня на общоселския празник се проведе поредното издание на „Улица на занаятите“, в която взеха участие 15 местни и гостуващи майстори. Благодарение на добрата връзка с Регионалната занаятчийска камара-Пловдив събитието става все по-мащабно. За втори път в този формат се проведе и благотворителен базар на родопски специалитети, приготвени от членове на Читалището и разпродажбата им, осигури финансови средства, извън членския внос.

Самодейната група при Читалището във взаимодействие с Комитет „Родолюбие“ направи възстановка и запозна гостите с характерните ритуали и обичаи, свързани с Родопската сватба. Поради усложнената епидемична обстановка, събитието се проведе на поляните при параклис и аязмо, посветени на Св. Богородица. След добрата разгласа се радвахме на гости от цялата страна. Възнамеряваме този вид честване в деня на селото да продължи с различни възстановки на исторически събития от района. Широкият отзвук в местния и централния печат свидетелства за интерес от подобни дейности. След събитието получихме даление от четири комплекта запазени автентични народни носии от жители на селото. Много от гостите поставиха въпроса и за етнографска сбирка. На настоящия етап разполагаме с известен брой документален и снимков материал, предмети, носии и др., но липсата на подходящо помещение за излагането им, пречи да реализираме такъв проект.

В хода на годината получихме редица дарения от издателства, автори и физически лица, с които се попълни книжния фондна читалището до необходимата бройка за откриване на библиотека – 3296 тома. Не сме в състояние да предоставим всички в читалнята, защото пригоденото помещение не отговаря на изискванията и размерите му не позволяват събирането на повече библиотечни шкафове. Не сме всъстояние и да предоставим за ползване в пълен обем, дареното оборудване за компютърна зала подари липсата на място. Започналият ремонт на помещения с труд и средства на членовете ни, ще бъде завършен през пролетта на следващата година и се надяваме за празника на славянската писменост да открием две читални за деца и възрастни и изцяло оборудвана компютърна зала.

На 01.11.2020г. по случай празника на Народните будители се разгласи и програмата за 2021г.

Културно-масовата дейност, макар и в ограничен времеви период, е изцяло насочена към издигане на ролята на Читалището в живота на ситовци и гостите им. Съобразяваме се с възможностите на населеното място и неговия предимно ваканционен характер, като ситуираме проявите в летните месеци. Вече имаме желаещи и за провеждане на занимания на закрито, но нямаме възможност да предоставим здравословна и безопасна среда за това. Вече втора година очакваме отговор от общинското ръководство на заявеното желание за ремонт на помещения.

В дейността си прилагахме екипния принцип, като се стараехме да създадем максимално добра атмосфера без администриране. Старанието ни е насочено изцяло към доброволния принцип на участие, стимулирано от личното желание и интерес към целите на Читалището.

Радостно е, че привлякохме интереса на деца между 13-17 години, които създадоха ядрото на асоциираните ни членове. Помощтта им в подредба и описване на книги, базари и други дейности е осезаема.

И през 2020г. успяхме да стартираме ремонт на помещения, находящи се в приземния етаж на Кметство – Ситово, с помощта и желанието на дарители и членове. Започналият ремонт на помещения с труд и средства на членовете ни, се очаква да бъде завършен през пролетта на следващата година и се надяваме за празника на славянската писменост да открием две читални за деца и възрастни и изцяло оборудвана компютърна зала.

 Помещението, в което по настоящем се помещава имуществото на Читалището, почистено и оборудвано отново с труд на доброволци и дарители ще използваме за разполагане на етнографската сбирка.

Очакваме окончателното произнасяне на Общински съвет –„Родопи“ по искането ни за предоставяне за безвъзмездно ползване на общинска сграда, етаж от сградата на Кметство-Ситово, което да реши битовите нужди на читалището и да гарантира провеждане на дейности, извън тези на открито.

Приходи от членски внос за 2020г. – 1344 лв.

Приходи от благотворителна продажба на местни специалитети и дарения – 475 лв.

 Председател на настоятелството:

 Адв. Нели Черкезов

**Членове на Читалищно настоятелство:**

Зоя Трендафилова Върбанова

Нели Захариева Черкезов

Соня Христова Наскова

Петя Георгиева Божилова

Иво Петров Петров

**Членове на проверителна комисия**:

Виделина Кръстева Врачева-Скръчкова

Мария Стойчева Божкова

Катя Симеонова Пишманова